cyanic-selkie/wikianc huggingface dataset:
Astri Mæhre Førde
Bakgrunn
På slutten av 1950-tallet giftet Mæhre seg med sin friidrettstrener, Rolf Johannessen, han selv en habil distanseløper SK Freidig. Hun konkurrerte dermed under navnet Astri Mæhre Johannessen i 1958 og 1959. Ekteskapet ble avsluttet etter et par år. Under et friidrettsstevne på Byrkjelo i 1959 møtte hun bonden Jakob Kolbeinson Førde. De giftet seg året etter og ble foreldre samme år. De fikk ytterligere 5 barn fra 1962 til 1968 og bygget opp gården Høylo ved Byrkjelo. Hennes femte barn, Arne Førde (f. 1967), er tidligere fotballspiller for Sogndal Fotball.
Meritter som skøyteløper
Mæhre vant NM på skøyter, allround i 1955, og tok sølv som 17-åring i 1951, og fulgte opp med sølv i 1952, 1953 og 1959, samt bronse i 1954. Årene 1956 og 1957 stod uten arrangementet NM for kvinner. Vinteren 1958 var så mild i Trondheim at det ikke lå is på banen, og dermed ble både treninger og konkurranser avlyst. Hun deltok i VM på skøyter, allround i 1952 (nr. 11), 1953 (nr. 14), 1954 (nr. 14) og 1955, med 10.-plass i 1955 som beste resultat.
Meritter som friidrettsutøver
Mæhre fikk sin første mesterskapsmedalje under NM 1956 med sølv bak Hildur Engan. Hun kom tilbake under NM to år senere og slo Engan til sin første tittel under NM 1956 og forsvarte sin tittel under NM 1959 foran Astrid Nybøe. Mæhre satte norske rekorder to ganger på 400 meter og fire ganger på 800 meter.
Astri Førde tok opp igjen friidrett og konkurrerte i veteranklassene. I 1999 ble hun verdensmester i tresteg i klasse 65-69 år. Hun er innehaver av en rekke norske rekorder i veteranklasser.
Astri Mæhres norske rekorder
Mæhres 63,7 på 400 meter fra mai 1958 regnes som norsk bestenotering, mens løpet fra august på 60,4 ble Norges første offisielle norske rekord på distansen. Hennes første rekord på 800 meter fra 1956 på 2.24,6 ble Norges andre offisielle rekord, da distansen ble ratifisert for rekordføring i 1955. Rekorden til Mæhre ble tangert av Hildur Engan på sensommeren samme år. Mæhre senket tiden ytterligere, først i 1958 til 2.20,7 deretter løp hun tiden 2.19,3 på to løp i 1959. Denne siste rekorden på 800 meter stod i fem år til Ellen Harbitz slo den i mai 1964.
Meritter som håndballspiller
På 50-tallet var Mæhre en lovende håndballspiller for Strindheim IL. Hun ble tatt ut på landslaget og var i troppen til nordisk landskamp i Finland. På den tiden var det få kamper for kvinner og treningssamlingene ble lagt til Oslo. Det var vanlig at nye spillere måtte spille seg inn på laget via ble reservebenken. Astri Mæhre var for utålmodig til en slik prosess og takket nei.
Etter at hun flyttet til Byrkjelo spilte hun i flere år for Indre Breim Idrettslag. Laget markerte seg og kom helt til 4. runde i NM-sluttspillet i 1961.
What is History?
Kritikk
Noen av Carrs synspunkter er omstridt, spesielt hans relativisme og hans avvisning av kontingens som en viktig faktor i historisk analyse. Boken har ført til mange responser fra historikere, blant annet Geoffrey Eltons klassiske arbeid, The Practice of History.
Andre utgave
Carr arbeidet med en revisjon av boken da han døde, og den er derfor uferdig. R.W. Davies har i 1987-utgaven tilføyd et kapittel om de planlagte endringene til boken.
Morten Dæhlen
Morten Dæhlen (født 28. juli 1959) er norsk informatiker og professor i informatikk ved Universitetet i Oslo (UiO). Han har siden 1. januar 2021 ledet dScience – Senter for data- og beregningsvitenskap ved UiO. Dæhlen har tidligere vært instituttleder for Institutt for informatikk (2005-2012) og dekan ved Det matematisk-naturvitenskapelige fakultet (2013-2020) ved Universitetet i Oslo. Dæhlen er styreleder for Akershus universitetssykehus HF og Swedish eScience Research Centre (SeRC).
Karriere
Dæhlen er doktorgrad fra Universitetet i Oslo. Hans forskning har vært innen beregningsvitenskap med vekt på numerisk analyse, geometrisk modellering og maskinlæring. Innenfor disse områdene har Dæhlen særlig vært opptatt av modellering og representasjon av store datamengder for mønstergjenkjenning, visualisering og simulering. Dæhlen er en anerkjent formidler og underviser og har undervist i ulike kurs, hovedsakelig innen matematikk (numeriske metoder og signalbehandling) og informatikk (programmering, digital representasjon og datastrukturer). Dæhlen har også vært foreleser i lederutviklingsprogrammer ved Universitetet i Oslo, i bedrifter og hos enheter i offentlig sektor.
Dæhlen har vært områdedirektør i Norges forskningsråd og han var med på oppbygningen av Simula Research Laboratory. Dæhlen jobbet som forsker og forskningsleder ved SINTEF fra 1986 til 1998, da han gikk over til en stilling som professor ved Institutt for informatikk ved UiO. Der ble han valgt som instituttleder i to perioder. I 2013 ble han valgt som dekan for Det matematisk-naturvitenskapelige fakultet, UiOs største fakultet med over 2000 ansatte og 6000 studenter. Dæhlen ble gjenvalgt for en ny periode som dekan i 2017. Dæhlen har gjennom sitt arbeid engasjert seg i forsknings- og utdanningspolitikk, herunder politikkutforming knyttet til samarbeid mellom akademia og øvrig samfunns- og næringsliv. Han har blant annet sittet i de regjeringsutnevnte utvalgene «Digital 21» og «Underdalsutvalget». I 2021-2022 deltok Dæhlen i «Helsepersonellkommisjonen».
Dæhlen har spesielt vært engasjert i spørsmål om hvordan digitalisering endrer samfunnet og kan brukes til å forbedre forskning og utdanning, parallelt med hvordan universiteter skal møte globale utfordringer knyttet til klima- og naturkrisene. Et annet viktig element i Dæhlens karriere har vært å forstå og utvikle akademias plass og rolle i samfunnet. Spesielt har han vært opptatt av å finne hensiktsmessige og effektive mekanismer for samarbeid mellom akademia og industri, samtidig som grunnleggende langsiktig forskning styrkes.
Kongelibelle
Kongelibelle (Cordulegaster boltonii) er en øyenstikker som tilhører familiegruppen kongeøyenstikkere (Cordulegastridae). '''
Utbredelse
Kongelibelle er utbredt i Europa. Finnes i det sydlige Danmark, Sverige og Finland. I sørlige Norge langs kysten til grensen av Nordland. Mangler i innlandet.
Kongelibelle har to underarter (varianter) i Europa, en i sør og en i nord.
Utseende
Kongelibelle er nok den største øyenstikkeren i Norge, bakkroppen er mellom 54 og 64 millimeter lang. Kjønnene er ganske like. Fargene er mørk brun-svart med gule ringer. Hunnen kan skilles fra hannen på vedhenget bakerst på bakkroppen. Hunnen har kun et kort lite analvedheng (ovipositor). Hannen har lett synlige vedheng («tang») bakerst på bakkroppen.
Vingene holdes i en rett vinkel ut fra kroppen i hvile. Vingespennet er mellom 85 og 90 millimeter.
Levevis
Nymfen lever på bunnen av mindre bekker, som renner gjennom åpen skog, i lavlandet. Bunnen må være av sand og mindre steiner. Arten kan yngle i overraskende små bekker for en så stor øyenstikker. Kongelibelle foretrekker at vannet er næringsrikt og velger derfor gjerne mindre elver eller bekker som renner ut av et vann i lavlandet, i jordbruksområder. Jordbruk gir avsig av næringstoffer til vannet. Arten flyr i skog langs elven, men aldri inn i det åpne kulturlandskapet.
Eggene legges på bunnen under vannlinjen, i bunnslammet. Utviklingen tar 4-5 år. Nymfen overvintrer delvis nedgravd på bunnen. De voksne (imago) øyenstikkerne finnes vanligvis ikke langt fra stedet der de levde som nymfe, men kan også fly ganske langt. Hannen flyr (patruljerer) ofte langs elven. Hunnen sitter gjerne litt gjemt i vegetasjonen.
Flygetiden er fra juni til ut august.
Kirsti Biermann
Kirsti Biermann (født 2. august 1950 i Oslo) er en norsk tidligere skøyteløper. Hun representerte Oslo Idrettslag.
Biermann deltok i vinter-OL for Norge i 1968 i Grenoble med åttendeplass på 500 meter og niendeplass på 1 000 meter, og i 1972 i Sapporo med 17.-plass på 500 meter, 23.-plass på 1 000 meter, 23.-plass på 1 500 meter og 20.-plass på 3 000 meter.
Hun tok sølv i NM på skøyter, allround i 1971 og bronse i 1969 og 1970, og hun tok også bronse i NM på skøyter, sprint i 1971 og 1972. Hennes beste internasjonale resultat var syvendeplass i VM på skøyter, allround i 1969, hvor hun også tok distanseseieren på 500 meter.
I 1969 ble hun tildelt Porsgrunds Porselænsfabriks Ærespris.
Raudvatnet opp
Raudvatnet opp er et motbakkeløp i Samnanger som arrangeres av Samnanger IL. Løpet ble første gang arrangert i 2008.
Løypa starter på Raunekleiva på 105 meters høyde, og har målgang ved Raudvatnet på 530 meter. Løypa er 4 km lang.
Pattedyr
Pattedyr (mammalia) er en delgruppe av virveldyrene som består av mer enn 5 000 arter, men systematikere er langt i fra enige om et eksakt antall arter eller slektskapet mellom mange grupper og arter som inngår i gruppen. Bedre og mer nøyaktige metoder og nye funn endrer dessuten forståelsen av mange undergrupper fra tid til annen.
Mangfold
Pattedyr varierer sterkt i både størrelse og livsform. De minste artene kan veie under 2 gram (pygméspissmus) og de største opptil 190 tonn (blåhval). Noen kan fly, glidefly, svømme, løpe eller klatre, andre hopper rundt eller tilbringer hele eller store deler av livet i vann.
Pattedyrene deler tre særegne fysiologiske karakteristikker, ikke funnet hos andre dyr: Alle pattedyr har tre ben i mellomøret, hårvekst, og melkeproduksjon via omdannede svettekjertler kalt patter. Så vidt man vet er blåhvalen det største pattedyret som noen gang har levd på Jorden. Pattedyr lever normalt i 1-70 år, avhengig av arten. Det er kjent at grønlandshval kan bli opp mot 200 år gammel. Som en hovedregel kan man hevde at små arter lever kortere enn store arter, men det finnes også eksempler på annet, for eksempel flaggermus (Chiroptera), som kan bli mer enn 10 år gamle i vill tilstand.
De land i verden som har størst mangfold av pattedyrarter er Indonesia (670 arter), Brasil (648 arter), Kina (551 arter, inkludert Hongkong og Macao), Mexico (523 arter), og Peru (467 arter). Til sammenligning har Norge 75 arter, Sverige 72 arter, Danmark 65 arter, og Finland 62 arter.
Den hemmelighetsfulle leiligheten
Den hemmelighetsfulle leiligheten er en norsk mysterie- og dramafilm fra 1948 regissert av Tancred Ibsen. Hovedrollene spilles av Ola Isene, Sonja Wigert, Egil Hjorth-Jenssen, Liv Uchermann Selmer og Einar Vaage. Filmen er basert på en novelle av Kristian Elster d.y.
Pattedyr
Egenskaper
Pattedyr er kjennetegnet av en hel rekke evolusjonære nyvinninger som forekommer som homologier i alle gruppens medlemmer:
Den hemmelighetsfulle leiligheten
Om filmen
Den hemmelighetsfulle leiligheten blir av flere regnet som Ibsens mest eksperimentelle film. Ifølge filmmagasinet Z brøt den med den tradisjonelle handlingsfilmen.
Pattedyr
Delgrupper
Pattedyrenes opprinnelse ligger blant de pattedyrliknende krypdyrene tilbake i jura. Siste felles stamart mellom de nålevende pattedyrene delte seg for ca. 150 millioner år siden opp i to arter. Den ene ga opphav til kloakkdyrene (Monotremata), den andre til de egentlige pattedyrene (Theria). Kloakkdyrene har bevart mange av egenskapene som også pattedyrenes stamart hadde. For eksempel legger kloakkdyrene egg og er utstyrt med en kloakk, som vil si at endetarmen, urinleder og egg- eller sædleder har en felles åpning.
I de egentlige pattedyrenes stamart oppstod flere egenskaper som man vanligvis forbinder med pattedyr generelt, men som altså ikke er til stede hos kloakkdyr:
De egentlige pattedyrene består igjen av to delgrupper, de placentale pattedyrene (med de fleste arter) og pungdyrene (med bl.a. kenguruer, koalaen osv.).
Den hemmelighetsfulle leiligheten
Filmanmelderne
Tromsø filmklubb skrev i forbindelse med en visning av filmen i 2008 at: «I etterkrigstiden var det derimot to det er verdt å nevne som våget seg på modernistiske formeksperiment rundt tjue år før modernismens gjennombrudd i norsk film. Det ene tilfellet var Erik Løchens Jakten (1959, vist i Filmklubbens regi tidligere) og altså i 1948 Tancred Ibsens her omtalte film. Felles for dem er skildringen av identitetsforvirring samt radikale brudd med konvensjonelle filmfortellerteknikker, og begge ble nok mer oppfattet som avvik enn alternativer hva filmspråket angikk». Trondheim Filmklubb skrev i forbindelse med en visning i 1998 følgende: «Som et av få norske filmatiske eksperimenter fikk den en ublid mottagelse, men har vist seg å holde årene godt».
Pattedyr
Alternativ inndeling
Den videre inndelingen av både placentale pattedyr og pungdyr er fremdeles usikker. Pattedyrenes radiasjon skjedde såpass fort i slutten av krittperioden, at evolusjonære slektskapsanalyser så langt ikke har klart å besvare alle spørsmål. Den følgende listen, som gjengir slektskapsforholdene i hierarkisk skrivemåte, gir en oversikt over det som er klarlagt per i dag:
Ytre Rendal kirke
Ytre Rendal kirke (Otnes kirke) er en korskirke fra 1751 i Rendalen kommune, Innlandet fylke.
Byggverket er i tømmer og har 230 plasser.
Det er kirkegård ved kirken. På stedet er en gravhaug for Jacob Breda Bull.
Grafisk profilering
Grafisk profilering er arbeidet med visuell markedsføring av en virksomhet eller et produkt gjennom helhetlig grafisk design, det vil si gjennom bilder og tekst som har en felles visuell utforming. Produktet av dette arbeidet kalles en grafisk profil, og omfatter bruken av logoer og merker, farger og skrift på websider og trykksaker (visittkort, brosjyrer, annonser, plakater og annet), profilerings- og reklameartikler, skilt, uniformer, bildekor og liknende.
Profilering kommer av ordet profil. En profil er noe som utmerker seg på en karakteristisk måte med særtrekk og egenart. Behovet for profilering kommer når for eksempel en bedrift eller organisasjon ønsker å markere seg overfor kunder og medlemmer, og vil framstå tydelig og gjenkjennelig, enhetlig og velorganisert. En grafisk profil kan også styrke bedriftskulturen og de ansattes opplevelse av enhet. Nye profiler kan dessuten gi signaler om generell fornyelse og nye mål for virksomheten.
Grafisk profilering utføres oftest av design- eller reklamebyråer som utarbeider en stilmanual. Det er en nøyaktig oppskrift eller et sett med retningslinjer for virksomhetens visuelle framtoning. Store bedrifter har strenge detaljregler for hvordan de visuelt skal profilere seg og framstå utad.
På engelsk kalles en grafisk profil ofte corporate identity.
Martin Laumann Ylven
Martin Laumann Ylven (født 22. desember 1988 i Oslo) er en norsk tidligere ishockeyspiller. Han spilte for Vålerenga Ishockey i den norske Eliteserien, før han la opp i 2019.
Ylven sluttet seg til Linköping i 2004 og spilte på deres juniorlag i tre sesonger. Han debuterte i Elitserien i sesongen 2006-07. Han returnerte til Norge i 2007, hvor han spilte de fleste kampene (25) med Stjernen Hockey i GET-ligaen. Han dro tilbake til Linköping i 2008. I 2012 begynte han og spille i Lørenskog Ishockeyklubb, men etter noen år der dro han til Vålerenga Ishockey, der han avsluttet karrieren.
Ylven ble tatt ut i OL-troppen til Norges ishockeylandslag i Vinter-OL 2010. Han representerte tidligere Norge i U18-VM i 2005 og 2006, U20-VM i 2007 og 2008 og ishockey-VM 2009.
Dahlem-Dorf undergrunnsstasjon
Dahlem-Dorf undergrunnsstasjon er en undergrunnsstasjon på Berlins undergrunnsbanenettverk. Dahlem-Dorf er på linjen U3.
I nærheten av stasjonen ligger museet Museumszentrum Berlin-Dahlem og Freie Universität Berlin.
Stasjonsinngangen er bygget i bindingsverkstil som var svært vanlig på nordtyske bondegårder.
Henry Hermansen
Henry Hermansen (født 13. april 1921 i Lunner, død 18. januar 1997 i Oslo) var en norsk langrennsløper og skiskytter. Han representerte IL i BUL.
Hermansen var ankermann på Oslo Skikrets stafettlag som ble norgesmester både i 1950 og 1951. Han har to 3.-plasser på 17 km fra Ski-NM både i 1949 og 1951. Han var også ankermann på Norges stafettlag som vant bronse i VM på ski i Rumford i 1950.
Hermansen avsluttet sin karriere som skiskytter. Han vant Norgesmesterskapet i skiskyting 1959, og ble således tidenes første norske mester i skiskyting. Han deltok for Norge i Vinter-OL 1960 i Squaw Valley med 10.-plass på 20 km normaldistanse. Han deltok i VM i 1959 med 10.-plass på 20 km og i 1962 med 14.-plass på 20 km.
Gyby
Gyby (tysk Güby) er en landsby og kommune i Rendsborg-Egernførde krets i Slesvig-Holsten med cirka 800 innbyggere. Den sydslesvigske kommune samarbeider på administrativt plan med andre kommuner i amtet Slien-Østersjøen (Amt Schlei-Ostsee), og omfatter ved siden av byen Gyby bebyggelsene Esbrem (tysk Esprehm), Arensberg-Louisenlund (Ahrensberg-Louisenlund) med herregården Louisenlund og Volfkro (Wolfskrug). Gyby ligger ca. 8 kilometer øst for kjøpstaden Slesvig direkte ved forbundsveien 76 mellom Slesvig og Egernførde.
Linda Johansen
Linda Johansen (født 1967) er en norsk gründer innen skjønnhetspleie som har etablert flere skjønnhetssalonger og en nettbutikk. Hun har tidligere drevet innen utelivsbransjen, vært nakenmodell og redaktør for nakenbladet Lek.
Johansen startet karrieren som nakenmodell i amerikansk Penthouse i slutten av 1980-årene. I 1990 ble hun kåret både til årets og tiårets Penthouse Pet. Under denne tiden reiste hun også rundt og drev striptease på diverse go-go-klubber i USA. I starten av 1990-årene reiste hun tilbake til Norge hvor hun i 1992 redaktør for mykpornobladet Lek (Nye Lek), og etterhvert Cocktail (Nye Cocktail) (1994) og Kontaktforum (1993). Under tiden som redaktør opptrådte hun sporadisk som nakenmodell i bladet og i 1998 var hun på forsiden av den norske utgaven av Playboy. Samme år sluttet hun i redaktørjobben og avsluttet samtidig karrieren i pornobransjen. Hun forsøkte seg deretter i utelivsbransjen, og sammen med sin daværende samboer, drev hun utestedene Gozzip og Galleriet i Oslo sentrum. Han trakk seg ut av bransjen rundt årtusenskiftet og gikk etterhvert inn i kosmetikkbransjen. I 2005 startet hun sin første hudpleiesalong og i 2016 etablerte hun en nettbutikk som to år på rad (2019 og 2020) ble kåret til «Årets nettbutikk» og Årets gasellebedrift for region Østlandet.
I midten av 1990-årene sang hun i gruppa Hype som fikk en hit med en nyinnspilling av låten "Hands Up".
I 2004 gav hun ut selvbiografien For alles øyne, som handlet om hennes liv i medias søkelys og tiden som nakenmodell. Hun har også utgitt sakprosabøker som Hudpleietips for voksne jenter (2009) og Fantastisk etter 40 (2021).
Hun ble gift i 2018 med forretningsmann Timm Wold. Han er ansatt som daglig leder i hennes bedrift.
Phil Hellmuth
Phillip Jerome Hellmuth jr. (født 16. juli 1964) er en profesjonell pokerspiller. Han er en av sin generasjons største pokerprofiler. Han ble den yngste vinneren av WSOP noensinne da han slo Johnny Chan i en alder av 24 år. Per 2006 hadde han vunnet over 7 200 000 dollar i løpet av sin pokerkarriere. Han er kjent som 'The Poker Brat'. Han er også medlem av Poker Hall of Fame, og innehar rekordsterke 17 World Series of Poker-armbånd.
Sylfest Glimsdal
Sylfest Glimsdal (født 9. oktober 1966 på Fagernes) er en norsk tidligere skiskytter. Han var med på Norges lag som ble verdensmester på lagøvelsen under VM i skiskyting 1998 i Hochfilzen.
I sesongen 1991/92 kom han på tredjeplass sammenlagt i verdenscupen, etter Jon Åge Tyldum og Mikael Löfgren. Under VM 1989 gikk han på det norske stafettlaget som tok bronsemedaljene. I VM 1992 i Novosibirsk var han med på å ta sølv, denne gang i lagøvelsen.
Han er bosatt i Molde, hvor han er ansvarlig for skiskytteravdelingen i Molde og Omegn Idrettsforening.
Boksing under Panamerikanske leker 1955
Boksing under Panamerikanske leker 1955 ble arrangert i Mexico by i Mexico fra 12. til 26. mars 1955. Det var totalt 10 vektklasser og Argentina ble beste nasjon med fire gullmedaljer foran USA med tre.
Landseer
Landseer kalles også kontinental landseer og er en stor og sterk hunderase som har fått navn etter den kjente billedkunstneren Sir Edwin Henry Landseer (1802–1873), som i 1838 bl.a. malte det berømte bildet «The Distinguished Member of the Humane Society». Dette maleriet var imidlertid ikke av en Landseer, men av tidligere varianter av Newfoundlandshund, og Sir Edwin Landseer forelsket seg i den hvit/sorte typen. Han var spesialist på å portrettere dyr i alle mulige situasjoner. Benevnelsen «kontinental» har den fått som følge av at rasen ble reddet og videre utviklet av tyske oppdrettere på begynnelsen av 1900-tallet.
Opprinnelse og alder
Akkurat hvor gammel hunderasen er vet ingen noe sikkert om. Mange (også kennelklubber) mener at landseer og newfoundlandshund er varieteter av samme hund, men FCI regner dem som separate raser.
Rasen som sådan kan være en etterkommer av den nå utdødde St. John's hunden og en stamform av skandinaviske bjørnehunder, som ble ført til Newfoundland av norske fiskere på begynnelsen av 1500-tallet. Den kan således godt (meget trolig) ha et felles opphav med newfoundlendern, men alt mot slutten av 1500-tallet og på 1600-tallet er det observert hvite og sorte hunder på Newfoundland, så de må i såfall ha utviklet seg i forskjellige retninger etter at de ble ført til Europa mot slutten av 1700-tallet.
Som sådan nevnes den hvite og sorte hunden for første gang av «The Field» i 1865. Fem år senere nevner «The Country» rasen som en slags halvbror til newfoundlenderen. Alt i 1886 kom den første rasebeskrivelsen, som klart sier at; «den hvit-sorte, Landseeren, står på høyere ben enn den sorte».
På begynnelsen av 1900-tallet holdt rasen på å forsvinne. Den ble reddet av tyske oppdrettere, som bl.a. krysset inn nytt blod fra kontinentale europeiske fjellmolossere. Som sådan ble den anerkjent som egen rase av FCI i 1960.
Utseende, anatomi og fysikk
Landseer er en meget stor og kraftig hund. Den er større enn newfoundlenderen, både gjennom total kroppsmasse og lengre lemmer, men har allikevel mye til felles med denne. Hodet er massivt og bredt med stopp. Ørene er middels store, tett ansatte og henger tett inntil hodet. Kroppen er meget kraftig, kvadratisk og har en muskuløs og forholdsvis kort hals. Ryggen er bred, rett og robust. Krysset er bredt og avrundet. Halen rekker til hasene, bæres lavt og er busket.
Landseeren har langhåret, tett, slett og myk pels som er vannavstøtende. Underullen er gjerne ikke så tett som hos newfoundlenderen. Pelsfargen er helhvit med tydelige sorte flekker på kroppen. Halsen, bringen, buken og beina skal være hvite. Hodet skal være sort med hvitt på snutepartiet.
Hannhunder blir normalt ca. 72–80 cm i skulderhøyde. Tispene ca. 67–72 cm. Vekten hos voksne hunder ligger på ca. 50–70 kg, avhengig av kjønn.
Bruksområde
Landseeren kan brukes til er rekke bruksformål. Den er bl.a. en dyktig redningshund, enten det er i snø eller vann. Den har også i en viss grad vært benyttet som jakt- og vakthund. Rasen er dessuten en god og stødig familie- og utstillingshund.
Lynne og væremåte
Landseeren er svært oppvakt, påpasselig og modig. Den elsker vann og er en svært god svømmer. Den er en snill, gomodig og tillitsfull familiehund, som regnes som stødig og flink med barn. Den krever en del pelsstell og regelmessig mosjon, samt god plass. Landseeren elsker å gå lange turer i naturen.
Cottbusser Platz undergrunnsstasjon
Cottbusser Platz undergrunnsstasjon er en undergrunnsstasjon på Berlins undergrunnsbanenettverk. Cottbusser Platz er på linjen U5.
Malaysias Grand Prix 2006
Malaysias Grand Prix 2006 var et Formel 1-løp arrangert 17. mars – 19. mars 2006 på Sepang International Circuit i Malaysia. Det var det andre løpet i Formel 1-sesongen 2006.
Nixon Kiplimo Chepseba
Nixon Kiplimo Chepseba (født 12. desember 1990) er en kenyansk mellomdistanseløper. Han vant 1500 meter under Qatar Athletic Super Grand Prix i Doha mai 2011, og også under Diamond League i Shanghai uka etter, begge med tider under 3.32. Som U19-løper tok han sølv under det afrikanske mesterskapet bak landsmannen James Magut.
Den første Balkankrigen
Den første balkankrig ble utkjempet mellom Det osmanske rike og en koalisjon med Serbia, Montenegro, Hellas og Bulgaria. Krigen varte fra 8. oktober 1912 til 18. mai 1913, da en fredsavtale ble undertegnet i London. Det osmanske rike mistet store deler av Rumelia, Trakia og hele Makedonia, de seirende parter var imidlertid uenige om fordelingen av dette området, noe som førte til videre stridigheter og den andre balkankrigen.
Malaysias Grand Prix 2006
Kvalifisering
Noter til tabellen:
Den første Balkankrigen
Krigens forløp
Krigen ble innledet den 25. september 1912 (g.s., den 8. oktober gregoriansk kalender - n.s.), da Montenegro som første stat i Balkanligaen erklærte krig mot Det osmanske rike. Deretter stilte de øvrige medlemmer i Balkanligaen en serie krav på landavtredelser fra osmansk hold, som osmanene naturligvis ikke ville gå med på, og krigen var et faktum.
De allierte hadde ikke satt opp noen formell felles krigsplan, foruten Serbia og Montenegro, som skulle samarbeide med å innta Novi Pazar, en by i det sørlige nåværende Serbia, som var av stor strategisk betydning idet Østerrike-Ungarn hadde uttrykt planer om å bygge en jernbane via den til Mitrovica for å opprette en forbindelse til Det osmanske rike.
Krigen var egentlig fire forskjellige kriger, utkjempet av forskjellige stater, men mot samme fiende, samtidig. Den osmanske krigsplanen var basert på å transportere sin «elitearmé» fra Syria til Balkan for å kunne bygge opp et sterkt forsvar, men den gikk galt da greske marineoperasjoner satte stopp for overskipningen av soldater. I stedet måtte osmanerne klare seg med de regulære arméer som fantes i området, men disse viste seg å være av lav kvalitet. Krigen ble utkjempet hovedsakelig på to fronter: i Trakia på sørøstre Balkan, og i Makedonia i vest. På begge fronter var osmanene tallmessig underlegne: i øst ble det mobilisert 200.000 bulgarske soldater mot 115.000 tyrkiske og i vest var de alliertes styrker på 273.000, mot osmanernes 175.000. Montenegro fokuserte sine innsatser mot Shkodra i nordlige Albania, og Novi Pazar, der man ble assistert av serberne.
Bulgaria angrep østre Thrakia, der de bulgarske 1., 2. og 3. arméer under kommando av kong Ferdinand rykket frem mot den tyrkiske østarmé under Abdullah pasja som hadde fire armékorps til sin disposisjon. Angriperne rykket frem mot Adrianopel - Kirkkilisse. Ved sistnevnte sted stod 22.–23. oktober (n.s.) et slag der tyrkerne ble beseiret, og 27.–31. oktober ble de på nytt beseiret i et slag hvis tyngdepunkt lå ved Lüle Burgaz. Tyrkerne måtte trekke seg tilbake til den i fredstid forberedte Tschataldschastillingen, der de senere klarte å holde sine stillinger til tross for gjentatte stormingsforsøk. Fremfor denne front holdt seg fortsatt det beleirede Adrianopel.
Serbia angrep Makedonia med en armé kommandert av kong Peter bestående av de 1.–3. arméer samt Ibararméene med sammenlagt 200.000 mann mot omkring fire tyrkiske korps under Ali Riza pasja. Serberne rykket frem til en linje Novibazar–Kumanovo og beseiret tyrkerne i et slag ved Kumanovo den 24. oktober (n.s) og rykket inn i Üsküb den 26. oktober og i Monastir den 18. november. To av de serbiske avdelningene gle deretter forflyttet til Thrakia for å hjelpe bulgarerne med beleiringen av Adrianopel.
I sørlige Makedonia rykket den greske armé under kronprins Konstation med omkring 110.000 mann fram i retning mot Saloniki og mot Janina (Ioannina). Grekerne beseiret den svært underlegne fienden i slaget ved Selfidze den 24. oktober og i slaget ved Jenidze-Vardar den 3. november, hvorpå Saloniki ble inntatt den 9. november.
Slik var stillingen da ved stormaktenes megling en delvis våpenstillstand inntrådte fra den 3. desember 1912. Hellas om Montenegro, som enda ikke hadde oppnådd sine krigsmål (å innta Janina respektive Skutari) fortsatte stridene. De deretter i London innledede fredsforhandlinger førte ikke til resultater, og derfor brøt stridene ut igjen på alle fronter i begynnelsen av februar 1913. Den 6. mars overgav Janina seg til grekerne, den 26. mars falt Adrianopel, den 22. april erobret montenegrinerne Skutari.
Idrottslaget i Bondeungdomslaget i Oslo
Idrottslaget i Bondeungdomslaget i Oslo (IL i BUL) er et særlag i Bondeungdomslaget i Oslo (BUL, Oslo) og ble stiftet i 8. januar 1913.
Den første Balkankrigen
Krigens forløp
Den greske flåten forstyrret samtidig osmanske forsøk på å mobilisere sine sjøstridskrefter for en fornyet offensiv på Balkan, noe som fikk til følge at den osmanske flåte ble liggende i havn under så å si hele krigen, og Hellas i uforstyrret kunne drive tyrkerne fra øy etter øy. Etter en våpenhvile med Bulgaria, Serbia og Montenegro forsøkte den osmanske flåte to ganger å ta seg ut av det sund der den hadde sin base, men ble beseiret begge ganger av den greske, i slagene ved Eller og Lemnos. I januar bestemte osmanerne seg for å fortsette krigen, men fienden var dem overmektig. Da bulgarerne inntok Adrianopel og grekerne Ioannina innså de at krigen var tapt, og sluttet en våpenhvileavtale den 16. april 1913. Deretter begav delegater seg fra de inblandede land til London, for å forhandle frem en fredsavtale.
Flavia Pennetta
Flavia Pennetta (født 25. februar 1982 i Brindisi) er en italiensk tidligere tennisspiller.
Den første Balkankrigen
Krigsslutt
Konsekvensene av krigen ble i korte trekk at «den første stormakten» på Balkan, Det osmanske rike, ble svekket, og ble ersatattet av Bulgaria («den andre stormakten») som dominant i området. Denne bulgarske dominans skulle imidlertid bli kortvarig. Den 23. desember 1912 samlet så representanter for de allierte i Balkanforbundet samt Det osmanske rike seg i London. De førstnevnte rettet harde krav mot osmanene: alle tyrkiske besittelser i Europa utenom Albania skulle oppgis, likeså Kreta og alle øyer i Egeerhavet. Spesielt hardt drev Bulgaria spørsmålet om overdragelse av Adrianopel. De osmanske representanter var til å begynne med tnølende, men gav seg til slutt. Da hendte noe som kullkastet hele konferansen: Enver Bey gjorde revolusjon og tok makten i Det osmanske rike, noe som fikk til følge at man ikke så noen mening i å fortsette. Konferansen ble avbrutt.
Idrottslaget i Bondeungdomslaget i Oslo
IL i BUL har idrettsgrupper innen friidrett, ski og BVT (Ball – Vatn – Trim for psykisk utviklingshemmede), tidligere også skøyter, fotball, håndball og orientering.
Den første Balkankrigen
Krigsslutt
Ikke før i mai 1913 møttes partene igjen for å diskutere vilkårene i fredsavtalen, og da hadde bulgarerne (assisterte av serberne) allerede inntatt Adrianopel. Avtalen som nå ble tatt frem gav serberne uforholdsmessig lite, og gjorde Bulgaria til den dominerende makt på Balkan, idet Serbia ble frantatt sine erobringer i Makedonia og fikk se de kystområder man hadde erobret tilfalle det nydannede Albania.
Idrottslaget i Bondeungdomslaget i Oslo
Friidrett
IL i BUL er en av Norges ledende friidrettsklubber. Klubbens medlemmer har hevdet seg med mange nasjonale og internasjonale mesterskap, kongepokaler og ærespriser. Klubben har også mange NM-titler i stafett og gode plasseringer i Holmenkollstafetten.
Den første Balkankrigen
Krigsslutt
Sammanfattet i fire punkter så avtalen ut slik: Albania ble selvstendig, og Serbia, Hellas og Montenegro måtte trekke tilbake sine styrker; Novi Pazar ble delt mellom Serbia og Montenegro; Bulgaria overtok det nordlige Thrakia; ingen beslutning ble fattet om Makedonia, ettersom Serbia, Hellas og Bulgaria var uenige om hvordan landet skulle deles opp.
Idrottslaget i Bondeungdomslaget i Oslo
Fotball
Innen fotball for kvinner var IL i BUL lenge en pionér, de var med på å arrangere og spille den første organiserte kampen mot Amazon Grimstad i 1970. Kaptein for BUL var «norsk kvinnefotballs mor» Målfrid Kuvås. IL i BUL har fem norgesmesterskap i fotball, fra 1978, 1979, 1980, 1982 og 1983. BUL var også i finalen i 1981-mesterskapet, men tapte for Bøler Idrettsforening. Dette gjør at IL i BUL, sammen med Røa Idrettslag, er Oslos mestvinnende lag i NM-sammenheng, én seier foran VIF Fotball. I nasjonal sammenheng er det kun to lag som i perioden etter 1963 har flere NM-titler i fotball enn IL i BUL (Rosenborg Ballklub og Trondheims-Ørn). Ytterligere fire lag har fem NM-titler som BUL. IL i BUL vant også de uoffisielle norgesmesterskapene 4 år på rad 1973-76.
Disse spillerne har spilt A-landskamper for Norge som BUL-spillere:
Orientering
IL i BUL vant en rekke NM i stafett, både for menn og kvinner, i perioden 1946 til 1975.
Meritter
NM stafett, herrer (6) : NM stafett, damer (6) :
Sportsarrangementer
Idrettslaget i BUL har gjennom årene arrangert mange løp og idrettsarrangementer, blant annet BUL-Stafetten, BUL-sprinten, Oslokarusellen, Bislett Summer Games og Sentrumsløpet. BUL har også arrangert Special Olympics sammen med Civitan og Special Olympics Norge. Idrettslaget i BUL er medlem av Bislett Alliansen, sammen med Idrettsklubben Tjalve, og Sportsklubben Vidar, og arrangerer blant annet Exxon Mobil Bislett Games.
Utøvere med medaljer i OL, VM og EM
• Johan Grøttumsbråten (langrenn, kombinert)
Eivind Mo
Eivind Mo (født 20. november 1904, død 1995) var en spelemann fra Seljord i Telemark, og regnet som en av de fremste i sin generasjon.
Grbavica
Grbavica kan vise til:
Idrottslaget i Bondeungdomslaget i Oslo
Utøvere med medaljer i OL, VM og EM
• Odd Martinsen (langrenn)
Eivind Mo
Han var sønn av Halvor Mo 1869–1949 og Gunnhild Kvåle 1872–1951, i Rauland. Moren var søster av spelemannen Høye Kvåle.
Idrottslaget i Bondeungdomslaget i Oslo
Utøvere med medaljer i OL, VM og EM
• Khalid Skah (friidrett)
Eivind Mo
De spelemennene han nok lærte mest av i unge år var Høye Kvåle, Eilev Smedal og Olav Groven. Groven sørget for å gi Mo en skikkelig fele da han var seksten år gammel. I disse årene ble de første slåtteinnspillingene utgitt på plate, og Eivind Mo var tidlig ute for å lære av den nye teknikken. Slik kunne han tilegne seg slåtter på en annen måte enn før. Sammen med Olav Groven reiste han over hele øvre Telemark på stevner og kappleiker på 1920-tallet.
Idrottslaget i Bondeungdomslaget i Oslo
Utøvere med medaljer i OL, VM og EM
• Oskar Fredriksen (langrenn)
Eivind Mo
Han giftet seg med Tone Knutsdotter Li i 1931. Sammen fikk de fire barn. Eivind Mo vant Landskappleiken på hardingfele i 1939, og om igjen ni år seinere. Han spilte mindre ute etter 1950.
Han arbeidet som banksjef i Seljord i mange år, og hadde en ny kvalitativ topp som spelemann fra slutten av 1970-årene.
Idrottslaget i Bondeungdomslaget i Oslo
Utøvere med medaljer i OL, VM og EM
• Åge Hadler (orientering)
Eivind Mo
Eivind Mo er husket som en streng kappleiksdommer og en svært kvalitetsbevisst mann. På sine gamle dager var han et viktig bindeledd bakover for de helt unge spelemennene i Telemark, blant dem Per Anders Buen Garnås.
Idrottslaget i Bondeungdomslaget i Oslo
Utøvere med medaljer i OL, VM og EM
• Astrid Vigenstad (orientering)
Eivind Mo
I 1990 fikk han Kongens fortjenstmedalje i gull.
Idrottslaget i Bondeungdomslaget i Oslo
Utøvere med medaljer i OL, VM og EM
• Sigurd Sollid (skihopp)
• Henry Hermansen (langrenn, skiskyting)
• Ingrid Kristiansen (friidrett)
• Ezinne Okparaebo (friidrett)
• Hanne Haugland (friidrett)
• Knut Brustad (friidrett)
• Jaysuma Saidy Ndure (friidrett)
• Heidi Weng (langrenn)
Andre kjente utøvere
Bjørn Bang Andersen, Pål Benum, Reidun Buer, Øyvind Dahl, Ivar Egeberg, Mona Evjen, Kristen Fløgstad, Audun Garshol, Abderrahim Goumri, Bjørn Grimnes, Martine Ek Hagen, Stein Haugen, Thor Helland, Stig Roar Husby, Tofiri Kibuuka, Stine Kufaas, Cathrine Larsåsen, Jorun Nygaard, Isabelle Pedersen, Vigdis Rønning, Ola Skarholt, Astrid Tveit, Einar Kristian Tveitå, Eystein Weltzien, Håvard Hasås, Ola Tellesbø
Carolina Tronconi
Carolina Tronconi (født 22. mai 1913 i Pavia, død der 11. februar 2008) var en italiensk sportsutøver som deltok under de olympiske leker 1928 i Amsterdam. Tronconi vant en olympisk sølvmedalje i turn under sommer-OL 1928 i Amsterdam. Hun var med på det italienske laget som kom på andreplass, bak Nederland, i lagkonkurransen i mangekamp for damer.
Markedsplan
Markedsplan betegner en konkret beskrivelse av de markedsaktiviteter som en næringsvirksomhet skal iverksette for en gitt periode med spesifikasjon av mål og strategi inkludert tidsplan, kostnader og forventede resultater uttrykt i markedsandel og verdi. Det kan være hensiktsmessig å bryte ned ressursinnsats og estimerte resultater i forhold til mediainnsats og -muligheter, geografiske områder, segmenter, produkter mv.
Planen er en konsekvens av en situasjonsanalyse og markedsundersøkelse. De to sentrale elementene i markedsplanen er markedsmål og markedsstrategi.
Markedsplanlegging
Markedsplanlegging gjennomføres med større eller mindre økonomisk og arbeidsmessig innsats avhengig av markedsføringens rolle i bedriften. En bedrift kan være salgsorientert og ha større eller mindre grad av kompleksitet knyttet til salgsoppgaven. Den kan være organisasjonsorientert på tilsvarende måte, og den kan være produktorientert. Hvis kompleksiteten er stor på alle disse områdene er bedriften komplisert å administrere på den måten at det kreves stor innsats i administrativt arbeid.
Markedsmål
Markedsmål skal gi uttrykk for hva en ønsker å oppnå med etableringen. Markedsmål kan beskrives på flere måter, men vanligst er det å ha et salgsbudsjett som angir en økonomisk forventning.
Uten klare mål vil det bli vanskelig å oppnå de resultatene man ønsker. Derfor er det viktig å sette opp klare og tydelige målsetninger for perioden. Husk at målene bør oppfylle SMART-kravet, ved at de er:
Segmentering
Segmentering er å definere bedriftens målgrupper som er dens potensielle kjøpere. I forhold til bedriftens administrative kompleksitet legges det en innsats i å tilby produkter til bestemte markedssegmenter (forbruker- eller brukergrupper) basert på demografiske data (alder, kjønn, bosted, yrke, inntekt o.l.) eller annen statistikk. Et hovedskille i markedssegmenteringen går mellom bedriftskunder (bedriftsmarked), institusjonskunder (institusjonsmarked) og forbrukere (konsument- og privatmarkeder).
Markedsstrategi
For å ha en realistisk plan må bedriften best mulig orientere sitt tilbud i forhold til potensielle kunders behov og kjøpsvurderinger og tilrettelegge bedriftens salgsarbeid i forhold til definerte målgrupper.
Viktige punkt i markedsstrategien er produktet, prisen, plassen, personalet og påvirkningen som er basisord for videre vurderinger og planlegging av bedriftens markedsstrategi.
Tuva Hølmebakk
Tuva Hølmebakk (født 5. oktober 1974) er en norsk skuespiller og produksjonsdesigner/scenograf. Hun er utdannet ved Lee Strasberg Theatre and Film Institute i Los Angeles, og er blant annet kjent i fra forskjellige NRK-produksjoner som barneserien Uhu!, ungdomsprogrammet U, og mange kortfilmer. Siden 1999 har hun drevet friteatergruppen MollyMelon.
Som produksjonsdesigner har hun vunnet Kanonprisen 2016 for filmen Rosemari. Hun har også vært nominert til Kanonprisen 2012 og Amandaprisen 2013 for Som du ser meg, til Kanonprisen 2015 for Kvinner i for store herreskjorter, til Gullruten 2022 for Lykkeland og til Gullruten 2023 for Etterglød, alle i klassen beste produksjonsdesign eller produksjonsdesign/scenografi.
Amphizoidae
Amphizoidae er en liten familie av vannlevende biller. De svømmer ikke, men kryper på bunnen av rasktflytende elver i Nord-Amerika og Kina. På engelsk blir de kalt «troutstream beetles». De er ganske brede, litt flate biller med kraftig punktert kropp. Antennene er trådformede, omtrent så lange som hodet er bredt. Brystskjoldet (pronotum) er ganske lite, bredere enn langt. Dekkvingene er brede med tydelige «skuldre». Beina er slanke, de har noen få «svømmehår», men billene kan ikke svømme.
Panasonic
Panasonic (パナソニック株式会社), tidligere kjent som Matsushita Electric Industrial. (松下電器産業株式会社), er en japansk produsent av elektroniske produkter som fjernsyn, mobiltelefoni, stereoanlegg, kameraer og varmepumper. Hovedkontoret ligger i Kadoma i Osaka i Japan.
Crawley Town FC
Crawley Town FC er en engelsk fotballklubb som er grunnlagt i 1896 i Crawley i West Sussex. De har tilbrakt de fleste årene i de lavere divisjonene og rykket opp til Conference National først i 2004. Etter sju sesonger utenfor ligasystemet, rykket de opp til League Two i 2012.
Ines Vercesi
Ines Vercesi (født 5. januar 1916, død 1997) var en italiensk sportsutøver som deltok under de olympiske leker 1928 i Amsterdam. Vercesi vant en olympisk sølvmedalje i turn under Sommer-OL 1928 i Amsterdam. Hun var med på det italienske laget som kom på andreplass, bak Nederland, i lagkonkurransen i mangekamp for damer.
Lars Petter Nordhaug
Lars Petter Nordhaug (født 14. mai 1984 i Tønsberg) ble norgesmester i landeveissykling i 2006 og har siden vært en av Norges aller fremste syklister. I tillegg til norgesmesterskapet vant Nordhaug også Birkebeinerrittet i 2006, dette ble dermed det store gjennombruddsåret for Nordhaug. Han sykler for Aqua Blue Sport.
Nøtterøymannen startet karrieren som terrengsyklist, men etter gjennombruddet i landeveis-NM i 2004 (5.-plass), har Nordhaugs fokus i all hovedsak vært rettet mot landeveissyklingen.
Nordhaug ble foran 2010-sesongen hentet til nystartede Sky Professional Cycling Team. I Sky hadde Nordhaug god fremgang. I 2012 fikk han sin første proffseier, han hadde også sterke prestasjoner i noen av vårklassikerne i samme år. Han hadde også gode plasseringer sammenlagt i etapperittene Baskerland rundt, Tour of Norway og Critérium International. Det gjorde at han fikk oppmerksomhet fra flere av de større og gode profesjonelle lagene.
I august 2012 signerte Nordhaug en to-årskontrakt for det nederlandske profesjonelle laget Rabobank, med start fra årsskiftet. Nordhaug uttalte at én av grunnene til lagbyttet var hans ambisjoner om å sykle Tour de France, noe han ikke hadde fått mulighet til i løpet av sin tid i Sky. Bare to måneder etter at Nordhaug signerte for Rabobank, annonserte lagets navnesponsor at de kom til å trekke seg fra sykkelsporten etter 2012-sesongen, men ville stå ved sitt økonomiske ansvar frem til en ny sponsor var på plass. Laget startet sesongen 2013 som Blanco Pro Cycling, men før starten på Tour de France 2013 lyktes laget å skaffe Belkin som ny sponsor. Treukersrittet ble dermed første gang laget syklet under navnet Belkin Pro Cycling Team. Dette ble også Nordhaugs debut i Tour de France.
2014 ble til dels preget av uenighet og misnøye med ledelsen i det nederlandske laget. Etter at han opplevde seg urettmessig vraket fra Tour de France-mannskapet, ble det tydeligere at Nordhaug så seg om etter et nytt lag før 2015-sesongen. 30. september 2014 ble det bekreftet at Nordhaug ville vende tilbake til Team Sky, laget hvor proffkarrieren startet i 2010.
Misantropen
Misantropen (fransk Le misanthrope), er et skuespill i satire- og komediesjangeren fra 1666 av den franske forfatteren Molière (1622-73). Det beskrives som «et presist bilde av det gode selskaps livsform, men også [en avsløring] av den middelmådighet og det hykleri som trives i et miljø som samtidig er overfladisk i sin omgangsform og ubarmhjertig mot annerledes tenkende.»
Hovedpersonen Alceste forakter menneskene og insisterer på en kompromissløs ærlighet, selv om den skader ham selv eller hans venner. Han gjør kur til den unge enken Célimène, men krever samtidig at hun skal ta avstand fra det overfladiske selskapslivet og dets sladder. Hun kan ikke følge hans absolutte krav, og forholdet går over styr. Alcestes venn Philinte lykkes imidlertid i sitt frieri til Célimènes kusine Éliante.
Rita Vittadini
Rita Vittadini (født 19. mars 1914, død 2000) var en italiensk sportsutøver som deltok under de olympiske leker 1928 i Amsterdam. Vittadini vant en olympisk sølvmedalje i turn under Sommer-OL 1928 i Amsterdam. Hun var med på det italienske laget som kom på andreplass, bak Nederland, i lagkonkurransen i mangekamp for damer.
Ole Vig videregående skole
Ole Vig videregående skole er en offentlig videregående skole i Stjørdal kommune i Trøndelag fylke. Skolen har rundt 240 ansatte og 1 000 elever, og tilbyr de fleste utdannelsesprogrammer. Skolen er en videreføring av den opprinnelige Ole Vig videregående skole, etablert som et gymnas i 1964, av Stjørdal videregående skole, etablert som en yrkesskole i 1930, og av Skatval videregående skole, etablert som en husmorskole i 1955, som ble slått sammen i 1997. Skolen er knyttet sammen med den nye Stjørdalshallen, åpnet i 2012. Skolen er oppkalt etter skole- og folkeopplysningsmannen Ole Vig (1824–1857) fra Stjørdal, som ivret for folkeskolen og folkehøyskolebevegelsen i Norge.
Utdannelsesprogrammer
Skolen tilbyr følgende utdannelsesprogrammer:
Fra høsten 2012 tilbyr skolen studiespesialisering med forskerlinje, et tilbud som gir spesiell studiekompetanse med programfag innenfor realfagene. Programområdet er ment å gi spisskompetanse på realfag, også gjennom tverrfaglig undervisning og en innføring i forskningsbaserte undervisningsmetoder.
Skolen tilbød også naturbruk som utdanningsprogram 2007–2009. Det har vært jobbet for å få utdannelsesprogrammene International Baccalaureate (IB)  og idrettsfag med enkelte idrettsgrener til skolen. Hverken International Baccalaureate eller naturbruk kunne startes opp fra høsten 2009 grunnet få søkere. Enn så lenge er idrettsfag delvis ivaretatt gjennom programfagene toppidrett og breddeidrett på studiespesialisering.
Historie
Ole Vig vokste opp på i et haugiansk preget husmannshjem i Vikmarka i Stjørdal. Han ble oppdaget for sitt skoletalent av opplysningspresten Falch Andreas Widerøe på Værnes, og fikk gå på lærerseminar. Han kom også i kontakt med den grundtvigske bevegelsen. Som sekretær for Selskabet for folkeoplysningens fremme og redaktør i Den norske Folkeskole tok han opp arven etter Henrik Wergeland. Vig var opptatt av å få folkeboksamlinger på bygdene og etableringer av folkehøyskoler i Norge etter mønster fra Danmark. Vig døde imidlertid fattig og ensom av tuberkulose før hans tanker ble gjort til virkelighet.
Den første folkehøyskolen i det nordenfjelske Norge ble holdt på Ree og senere Østre Husby i Stjørdal fra 1868. Skoleholdere var Lars Bentsen og Hans Konrad Foosnæs, som var sterkt grepet av den grundtvigske bevegelsen og bevisste på Ole Vigs pionérarbeid.